তথ্যসূত্র (গবেষণা পত্রিকা)
বাংলা লিটল ম্যাগাজিন জগতে তথ্যসূত্র গবেষণাপত্র একটি উল্লেখযোগ্য ষান্মাসিক গবেষণাধর্মী বাংলা প্রবন্ধ পত্রিকা। ১৯৯৬ সালে এই গবেষণাপত্রটির আত্মপ্রকাশ। সুদীর্ঘ ২৮ বছর ধরে নিয়মিত এই গবেষণাপত্রটি প্রকাশ হয়। বাংলা সাহিত্যের সেই সব অন্ধকারময় ধুলোমাখা দিক নিয়ে এই পত্রিকার বিষয় ভাবনা। যেখানে সেভাবে গবেষকদের চর্চার আলো পড়েনি বহু বছর অথচ সেইসব বিষয় আজও কতটা প্রাসঙ্গিক ও গুরুত্বপূর্ণ। সেই সমস্ত বিষয় গবেষক ও পাঠকদের মনন জগতে উস্কে দেওয়াই যে কোনো গবেষণাপত্রের লক্ষ্য। তথ্যসূত্র সেই কাজ অতি দায়িত্ব সহকারে বছরের পর বছর পালন করে চলেছে। তথ্যসূত্র একটি ইউ.জি.সি অনুমোদিত ষাণ্মাসিক পত্রিকা। ISSN No : 2278-5922, সম্পাদক সুব্রত রায়চৌধুরী। তথ্যসূত্র গবেষণাপত্রের কয়েকটি উল্লেখযোগ্য সংখ্যা হলো, বাংলা কথাসাহিত্যে মন্বন্তর, সার্ধশতবর্ষে বিপিনচন্দ্র পাল, মতান্তরে মনান্তরে রবীন্দ্রনাথ, বাংলা ও বাঙালি সমাজে পঞ্জিকা, প্রয়াণকথা স্মরণকথা, রবীন্দ্রনাথের মাস্টারমশাই, ঠাকুরবাড়ির বলেন্দ্রনাথ, বাঙালি গীতিকার, স্বাধীনতাপূর্ব বাঙালির কারাবাসের কথা ইত্যাদি।